Mainland (Orkneje)

Mainland (angl. Mainland, škg. Mòr-thìr, starosever. Megenland/Hrossey) je hlavný ostrov Orknejských ostrovov v Škótsku. Obe orknejské mestá, Kirkwall a Stromness, ležia na ostrove, ktorý je zároveň hlavným dopravným uzlom, zabezpečujúcim väčšinu leteckého (letisko Kirkwall) a lodného spojenia celého súostrovia. Na ostrove žijú tri štvrtiny obyvateľov Orknejí. Spomedzi ostrovov súostrovia má Mainland aj najvyššiu hustotu osídlenia. Podľa sčítania v roku 2011 na ostrove žije 17 162 obyvateľov, čo je zvýšenie o necelú osminu oproti sčítaniu v roku 2001, kedy tu žilo 15 314 obyvateľov. V hlavnom sídle ostrova, Kirkwalle, žije vyše 9-tisíc ľudí a je jedným z dopravných uzlov ostrova. Galéria Referencie Iné projekty Commons ponúka multimediálne súbory na tému Mainland (Orkneje) Zdroj Tento článok je čiastočný alebo úplný preklad článku Mainland, Orkney na anglickej Wikipédii.